|  |
| --- |
|  |
| Република СрбијаМИНИСТАРСТВО ТРГОВИНЕ, ТУРИЗМА И ТЕЛЕКОМУНИКАЦИЈАБрој: 404-02-114/2018-02/511.07.2018. годинеНемањина 22-26 Б е о г р а д |

**Одговор 2 на захтев за: додатне информације или појашњења у вези са припремањем понуде**

У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15, у даљем тексту ЗЈН) достављамо вам **Одговор 2** на захтев за додатним информацијама или појашњењима у вези са припремањем понуде у отвореном поступку јавне набавке – Набавка авио карта и хотелског смештаја (по партијама), ЈН О-25/2018.

**Питање:** Да ли случају подношења заједничке понуде групе понуђача или подношења понуде са подизвођачем, сви чланови групе понуђача морају да имају  делатност путничких агенција и туроператора, која је предмет јавне набавке?

**Одговор**: Чланом 75. став 1. тачка 5) ЗЈН прописано је да понуђач у поступку јавне набавке мора доказати да има важећу дозволу надлежног органа за обављање делатности која је предмет јавне набавке, ако је таква дозвола предвиђена посебним прописима а у складу са тим наручилац је конкурсном документацијом захтевао да понуђач уз понуду достави доказ за овај услов и то:

„**Лиценцу за обављање делатности издата од стране надлежног органа, односно Регистратора туризма.** Лиценца за обављање послова организатора путовања се захтева сходно члану 51. ст. 1 и 2 Закона о туризму туризму (Сл. глaсник РС бр. 36/09, 88/10, 99/11 **-** др. зaкoн, 93/12)“

У случају када се доставља заједничка понуда чланом 81. став 3. ЗЈН прописано је да је услов из члана 75. став 1 тачка 5) ЗЈН дужан да испуни понуђач из групе понуђача којем је поверено извршење дела набавке за који је неопходно испуњење тог услова, а понуђачи из групе понуђача су у обавези да опис послова сваког од понуђача из групе понуђача дефинишу Споразумом којим се понуђачи из групе међусобно обавезују према наручиоцу у складу са чланом 81. став 3. ЗЈН.

У случају подношења понуде са подизвођачем чланом 80. став 5. ЗЈН прописано је да доказ о испуњености услова из члана 75. став 1 тачка 5) ЗЈН понуђач доставља и за подизвођача за део набавке који ће извршити подизвођач.

Имајући у виду све напред наведено понуђачи морају да испуне услов у погледу дозволе надлежног органа за обављање делатности, односно понуђач, сваки члан групе понуђача и подизвођач/и којима ће бити поверено обављање предметне делатности која је предмет набавке односно услуге набавке авио карата и хотелског смештаја морају да имају захтевану Лиценцу.

КОМИСИЈА НАРУЧИОЦА